open-index/open-wikipedia-markdown huggingface dataset:
ร็อคแมนซีโร่ 2

**ร็อคแมนซีโร่ 2** () หรือ **เมกาแมนซีโร่ 2** (Mega Man Zero 2) เป็นวิดีโอเกมซีรีส์ร็อคแมนซีโร่ ลำดับที่ 2 ของเกม ออกวางตลาดครั้งแรกที่ญี่ปุ่นเมื่อวันที่ 2 พฤษภาคม ค.ศ. 2002 และออกวางตลาดครั้งแรกที่อเมริกาเมื่อวันที่ 14 ตุลาคม ค.ศ. 2003

## เนื้อเรื่องก่อนเข้าสู่เกม
:เป็นเวลา 1 ปี ตั้งแต่ซีโร่เลือกเส้นทางที่ต่างจากซีเอล...
:เขายังคงต่อสู้กับนีโอ อาคาเดีย
:แต่การต่อสู้เหล่านั้น ได้สูญเสียจุดมุ่งหมายสำหรับเขา
:ซีโร่รู้ว่าเพื่อค้นหาเป้าหมาย เขาควรหาซีเอลและทหารกลุ่มต่อต้าน...
:
:ขณะกำลังเดินทางไปเรื่อยๆ ซีโร่ที่มีสภาพเสียหายได้ปะทะกับกองกำลังของนีโอ อาคาเดียกลุ่มหนึ่งและหมดสติ
:เขาถูกฮาร์เปียนำตัวไปยังฐานทัพกลุ่มต่อต้าน และได้รับการรักษา
:กลุ่มต่อต้านมีเอลพิสเป็นผู้นำคนใหม่ และซีเอลกำลังวิจัยพลังงานรูปแบบใหม่จนเกือบสำเร็จ
:ซีเอลเชื่อว่าพลังงานรูปแบบใหม่นี้คือทางออกของปัญหาทั้งหมด
:แต่เอลพีสเชื่อว่าวิธีแก้ปัญหาคือการกำจัดกองกำลังนีโอ อาคาเดีย
:แม้ซีโร่เห็นด้วยกับซีเอล แต่เขาร่วมมือกับเอลพิสในภารกิจต่างๆ ขณะรอการวิจัยของซีเอลสำเร็จ

## ตัวละคร
;ซีโร่ (ゼロ , Zero) พากย์เสียงโดย ยูโตะ คาซามะ (風間勇刀)
:เรพลิลอยด์อดีตอิเรกูลาร์ฮันเตอร์ หลับใหลนานหลายร้อยปีก่อนถูกซีเอลปลุก เสียความทรงจำ มีเพียงความรู้สึกอยากปกป้องมนุษย์เท่านั้น
;ซีเอล (シエル , Ciel) พากย์เสียงโดย ริเอะ ทานากะ (田中理恵)
:นักวิทยาศาสตร์อัจฉริยะผู้วิจัยเกี่ยวกับไซเบอร์เอลฟ์ สามารถสร้างก๊อปปี้เอ็กซ์จากแบบแปลนของเอ็กซ์ได้ตอนอายุ 5 ขวบ พบซีโร่และปลุกขึ้นขณะหลบหนีการไล่ล่าของกองทัพนีโอ อาคาเดีย ภายหลังเป็นหัวหน้าหน่วยการ์เดี้ยนส์ กองกำลังที่ตั้งขึ้นเพื่อปกป้องมนุษย์จากการคุกคามของกองทัพนีโอ อาคาเดีย
;เอลพิส (エルピス , Elpizo ในภาษาอังกฤษ)
:แต่เดิมคือเรพลิลอยด์รหัส TK-31 ทำงานกับฮาร์เปียร์ที่หอสมุดซันเคน ศึกษาเกี่ยวกับสงครามเอลฟ์ ดร.ไวล์ และโอเมก้า ซึ่งเป็นความลับ เมื่อถูกจับได้ ถูกรัฐบาลนีโอ อาคาเดียกพิพากษาว่าเป็นอิเรกูลาร์ จึงเข้าร่วมกลุ่มต่อต้านตามคำแนะนำของฮาร์เปียร์และเพื่อนร่วมงาน HE-22  เปลี่ยนชื่อเป็นเอลพิส ถูกรับเลือกเป็นหัวหน้าหน่วยการ์เดียนส์ ต้องการทวงความเป็นธรรมคืนจากนีโอ อาคาเดีย เกิดหลงใหลอยากเป็นฮีโร่อย่างบ้าคลั่งจนหลงผิด ขโมยบอดี้เอลฟ์ทั้ง 2 ตัว ทำลายผนึกและกลายเป็นดาร์คเอลฟ์ ร่างกายรับพลังไม่ไหวขณะต่อสู้กับซีโร่ กลายเป็นไซเบอร์เอลฟ์ 
### เรสซิเดนต์
;เซอร์วัวร์ (セルヴォ, Cerveau)
;แอริเอด (アルエット, Alouette)
;คัลโบ (コルボー, Colbor)
;แอนดรูว์ (アンドリュー, Andre)
;โดฟ (ドワ)
;รูช (ルージュ, Rouge)
;โจนท์ (ジョーヌ, Jaune)
;อิโรนดิล (イロンデル, Hirondelle)
;อิบู (イブー, Hibou)
;โรชิเนียล (ロシニョル, Rocinolle)
;เมนาร์ด (メナート, Menart)
;ปิค (ピック, Pic)
;เปโรเก (ペロケ, Perroquiet)
;โอโทริช (オトリッシュ, Autruche)
;อิโซส (イソス)
;เพอร์โซส (パソス)
### 4 จตุรเทพ
;ฮาร์เปีย (ハルピュイア , Harpuia ในภาษาอังกฤษ)  พากย์เสียงโดย เมงุมิ โอกาตะ (緒方 恵美)
;ลีเวียทาน (レヴィアタン , Leviathan ในภาษาอังกฤษ) พากย์เสียงโดย ยูกะ อิไม (今井 由香)
;ฟาฟเนียร์ (ファーブニル , Fefnir ในภาษาอังกฤษ) พากย์เสียงโดย คาซุยะ นาคาอิ (中井和哉)
### ไซเบอร์เอลฟ์
;ดาร์คเอลฟ์ (ダークエルフ)
มาเธอร์เอลฟ์ ติดไวรัสกลายเป็นดาร์คเอลฟ์ ถูกเอ็กซ์ผนึกเมื่อ 100 ปีก่อน และถูกเอลพีสปลุก 
;เบบี้เอลฟ์ (ベビーエルフ)
ไซเบอร์เอลฟ์วัยทารก สามารถสร้างร่างใหม่ให้เรพลิลอยด์

### มิวส์ เรพลิลอยด์

## อ้างอิง

## แหล่งข้อมูลอื่น

2
หมวดหมู่:วิดีโอเกมที่มีปฏิปักษ์หญิง
โรคหลอดเลือดแดงแข็ง

**โรคหลอดเลือดแดงแข็ง** หรือ **โรคท่อเลือดแดงและหลอดเลือดแดงแข็ง** () เป็นกลุ่มอาการที่เกิดกับหลอดเลือดแดง เกิดจากปฏิกิริยาการอักเสบเรื้อรังที่ผนังหลอดเลือดแดง ส่วนใหญ่เป็นจากการสะสมของเม็ดเลือดขาวแมคโครฟาจและถูกกระตุ้นโดยไขมันแอลดีแอลโดยไม่มีการกำจัดไขมันและคอเลสเตอรอลออกได้ดีพอจากการทำงานของแมคโครฟาจโดยไขมันเอชดีแอล

## อ้างอิง

## แหล่งข้อมูลอื่น

หมวดหมู่:หทัยวิทยา
หมวดหมู่:วิทยาหลอดเลือดและหลอดน้ำเหลือง
หมวดหมู่:โรคของหลอดเลือดแดง หลอดเลือดแดงย่อย และหลอดเลือดฝอย
บัตเตอร์ฟรี

**บัตเตอร์ฟรี** () เป็นโปเกมอนผีเสื้อโตเต็มวัยที่ฟักตัวจากทรานเซล ขณะที่โปเกมอนหลาย ๆ ตัวจะพัฒนาเป็นร่างสุดท้ายที่ระดับสูง ๆ บัตเตอร์ฟรีกลายเป็นโปเกมอนที่แข็งแรงสำหรับโปเกมอนเทรนเนอร์ที่เพิ่งเริ่มออกเดินทาง บัตเตอร์ฟรีดูคล้ายกับผีเสื้อมานุษยรูป บัตเตอร์ฟรีมีขาสี่ขา สีฟ้าอ่อน แตกต่างจากแมลงจริง ๆ  มีอวัยวะคล้ายจมูกที่มีสีคล้ายกัน สีร่างกายเป็นสีม่วงฟ้าเข้ม บัตเตอร์ฟรีมีปีกสีขาวดำลายเส้น ลายดังกล่าวช่วยแยกแยะเพศ มีตารวม (compound eye) สีแดง บัตเตอร์ฟรีกินน้ำหวานจากดอกไม้ และดูดน้ำหวานบนเส้นขนบนขาเพื่อส่งน้ำหวานกลับไปที่รัง เช่นเดียวกับวงศ์ Lepidoptera ปีกของบัตเตอร์ฟรีปกคลุมด้วยเกล็ดเรียบ ๆ ที่ทนน้ำ และทำให้มันบินฝ่าฝนได้ ซึ่งเป็นสิ่งที่โปเกมอนแมลงอื่น ๆ หลายตัวทำไม่ได้ เช่น อาเมมอธ แต่ปีกของบัตเตอร์ฟรียังเคลือบฝุ่นละอองพิษ ซึ่งสามารถยิงละอองพิษใส่ศัตรูในการต่อสู้จากการกระพือปีก
## อ้างอิง

 
หมวดหมู่:สายพันธุ์โปเกมอน
หมวดหมู่:โปเกมอนประเภทแมลง
หมวดหมู่:โปเกมอนประเภทบิน
หมวดหมู่:ตัวละครที่เป็นผีเสื้อและผีเสื้อกลางคืน
หมวดหมู่:ตัวละครวิดีโอเกมที่มีความสามารถเกี่ยวกับอากาศหรือลม
หมวดหมู่:ตัวละครในบันเทิงคดีที่สามารถเปลี่ยนแปลงขนาด
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2539
การใส่กางเกงหลุดพ้นบั้นเอว

[thumb|ชายใส่กางเกงหลุดพ้นบั้นเอว เห็น[กางเกงบ็อกเซอร์]]
**การใส่กางเกงหลุดพ้นบั้นเอว** หรือ**แซกกิง** () เป็นการใส่กางเกง เพื่อให้เห็นบางส่วนหรือแทบทั้งหมดของกางเกงใน

ที่มาของแฟชั่นการใส่กางเกงหลุดพ้นบั้นเอว โดยมากสื่อจะรายงานว่ามีที่มาจากการห้ามใส่เข็มขัดสำหรับนักโทษ เพราะเข็มขัดสามารถนำมาใช้ฆ่าตัวตายได้โดยการแขวนคอตายหรือใช้รัดคอผู้อื่น หรือใช้เป็นอาวุธในการต่อสู้ นอกเหนือจากนี้ยังมีแนวคิดว่าการใส่กางเกงหลุดพ้นบั้นเอวนี้ เดิมเป็นการบ่งสัญญาณว่าเป็นรักร่วมเพศ แต่ที่กล่าวมาก็ไม่ได้ตั้งอยู่บนหลักเหตุผลใด

## ประวัติ
ที่มาของแฟชั่นการใส่กางเกงหลุดพ้นบั้นเอวที่คาดว่ามาจากในคุกที่ไม่อนุญาตให้ใส่เข็มขัด จนเมื่อพวกเขาเหล่านั้นออกมาจากคุก ก็ยังคงไม่ใส่เข็มขัด ซึ่งต่อมาก็มีแร็ปเปอร์อย่าง ไอซ์คิวบ์ นำมาแต่งเพลงและแสดงเกี่ยวกับวัฒนธรรมย่อยนี้

ในต้นทศวรรษ 1990 ศิลปินฮิปฮอปได้นำวิธีนี้มาทำให้เกิดความนิยม ลักษณะการใส่กางเกงเอวต่ำเช่นนี้ เพื่อให้สามารถเห็นกางเกงใน และเป็นที่สะดุดตาเมื่อแคลวินไคลน์ ออกผลงานโฆษณาที่มีภาพลักษณ์ของนักร้อง มาร์กกี้ มาร์ก (มาร์ก วาห์ลเบิร์ก) ออกมา

วิธีการใส่กางเกงหลุดพ้นบั้นเอวได้แพร่กระจายความนิยม โดยมีศิลปินแร็ปใส่กางเกงแบบนี้ เช่น ดร. เดร, สนูป ด็อกก์, ลิล เวย์น ศิลปินป็อปอย่างจัสติน บีเบอร์ และชัง ฮย็อน-ซึง อดีตสมาชิกวง BEAST ยังมีศิลปินแนวฮิปฮอปอีกหลายคนอย่างเช่น แอลแอล คูล เจ ที่กระตุ้นและประชาสัมพันธ์แฟชั่นนี้ด้วยการออกผลิตภัณฑ์เสื้อผ้าของตัวเอง อย่างเช่น แฟตฟาร์ม, เอคโค และฟูบู อย่างไรก็ตามในปัจจุบัน ก็มีแฟชั่นในหมู่ผู้หญิงที่แสดงให้เห็นถึงกางเกงในจี-สตริง ที่ไม่ได้เป็นรูปแบบการใส่กางเกงหลุดพ้นบั้นเอวแบบเต็มตัว

## กรณีที่มีการโต้แย้ง
เดือนมิถุนายน พ.ศ. 2544 สภาเทศบาลนครเดลแคมเบรอ รัฐลุยเซียนา ตราข้อบัญญัติท้องถิ่นว่าด้วยการกระทำอนาจารต่อหน้าธารกำนัล โดยห้ามการใส่กางเกงที่เปิดเผยโดยเจตนาให้เห็นกางเกงใน ฝ่าฝืนเป็นความผิดอาญา และหากถึงขั้นเปิดเผยจนเห็นของพึงสงวน ระวางโทษปรับห้าร้อยดอลล่าร์สหรัฐ หรือจำคุกไม่เกินหกเดือน เช่นเดียวกับเมืองอเล็กซานเดรีย และเมืองเชฟพอร์ต แห่งรัฐลุยเซียนา คณะเทศมนตรีก็ตรากฎหมายลักษณะเดียวกัน โดยห้ามมีการใส่กางเกงหลุดพ้นบั้นเอวจนเห็นกางเกงใน ผู้ฝ่าฝืนถูกปรับครั้งละยี่สิบห้าดอลลาร์สหรัฐ

ต่อมารัฐเวอร์จิเนีย ได้พยายามออกกฎหมายห้ามใส่กางเกงเอวต่ำ ที่ทำให้เห็นกางเกงในแบบอุจาดตา โดยมีโทษปรับห้าสิบเหรียญดอลลาร์สหรัฐ โดยร่างและผ่านการพิจารณาจากสภานิติบัญญัติประจำรัฐเมื่อเดือนกุมภาพันธ์ พ.ศ. 2548 ด้วยคะแนนเสียง 60 ต่อ 34 แต่ไม่ผ่านการพิจารณาในชั้นวุฒิสภาเช่นเดียวกับในรัฐลุยเซียนา เนื่องจากเป็นกฎหมายแปลกที่ทำให้คนในรัฐเป็นที่ขายหน้าโดยทั่วไป ทั้งนี้ที่ทั้งสองรัฐเสนอกฎหมาย มุ่งเน้นไปที่การอุจาดตามากกว่า โดยมิได้พูดถึงการลดอาชญากรรมทางเพศแต่อย่างใด

ในการแข่งขันโอลิมปิกฤดูหนาว 2010 ที่เมืองแวนคูเวอร์ นักสโนว์บอร์ดชาวญี่ปุ่นที่ชื่อ คาซูฮิโร โคคุโบถูกห้ามเข้าร่วมพิธีเปิดเนื่องจากแต่งตัวไม่เหมาะสม คือผูกเน็กไทหลวม เสื้อออกนอกกางเกงและใส่กางเกงหลุดพ้นบั้นเอว

## รัฐที่กำลังออกกฎหมาย
รัฐเซาท์แคโรไลนา ในสหรัฐอเมริกา กำลังจะพยายามเสนอให้ผ่านกฎหมาย ห้ามใส่กางเกงเอวต่ำ หากใครฝ่าฝืนโดนปรับครั้งแรก $25 ถ้ายังทำอีกครั้งที่สองจะถูกจับปรับ $50 ครั้งที่สามหนักขึ้นไปอีกเป็น $75 และให้ไปทำงานอาสาช่วยเหลือสังคม 6 ชั่วโมง

## อ้างอิง

หมวดหมู่:แฟชั่นฮิปฮอป
หมวดหมู่:กางเกง
ตอร์ตียาเดปาตาตัส

**ไข่เจียวสเปน** () หรือ **ไข่เจียวมันฝรั่ง** () เป็นอาหารสเปนแบบต้นฉบับ ประกอบด้วยไข่เจียว ซึ่งนำไปทอดกับมันฝรั่ง แต่ในบางพื้นภาค สามารถใส่หัวหอมและกระเทียมได้ด้วยแล้วแต่ความชอบของผู้บริโภค

ไข่เจียวสเปนคือหนึ่งในตาปา (ของว่างเรียกน้ำย่อย) ที่พบได้มากที่สุดทั่วไปในประเทศสเปน และเป็นอาหารจานโปรดเมื่อชาวสเปนไปปิกนิกเพราะสามารถรับประทานแบบร้อนหรือเย็นได้ บางครั้งเราเรียกแต่ละส่วนของไข่เจียวสเปนที่จัดเป็นตาปานี้ว่า "ปินโชเดตอร์ติยา" () เพราะแผ่นไข่เจียวมีการตัดออกเป็นชิ้นเล็ก ๆ โดยแต่ละชิ้นมีการเสียบด้วยไม้จิ้มฟันดั่งอาหารค็อกเทล

## วิธีทำโดยทั่วไป
เริ่มต้นจากการตีไข่ดิบเตรียมทำไข่เจียวแล้วพักไว้ ซอยมันฝรั่งและหัวหอมแล้วนำไปทอดในน้ำมัน (นิยมใช้น้ำมันมะกอกเพราะสามารถทอดและต้มมันฝรั่งในตัวเสร็จได้)  เมื่อสะเด็ดจากน้ำมัน ผสมมันฝรั่งและหัวหอมกับไข่ดิบที่ตีไว้แล้วทอดส่วนผสมก่อนด้านหนึ่ง แล้วกลับด้านเพื่อให้อีกด้านหนึ่งให้สุก สามารถกลับด้านโดยใช้อุปกรณ์ช่วย เช่น จาน หรือ "บูเอลเบตอร์ติยัส" (vuelvetortillas เป็นภาชนะเซรามิกที่เหมือนฝาปิด ซึ่งเป็นอุปกรณ์ทำไข่เจียวโดยเฉพาะ) หรือถ้ามันไม่ใหญ่เกินไป ก็โยนไข่เจียวขึ้นเพื่อกลับด้านจากกระทะแล้วรับด้วยกระทะ

## อ้างอิง

## แหล่งข้อมูลอื่น
* La tortilla de patatas deconstruida. Receta original de Marc Singla  
* La tortilla de patatas en verycocinar.com 

250px|thumb|ส่วนหนึ่งของไข่เจียวสเปน ความหนาและเนื้อแตกต่างกันตามภูมิภาคหรือความชอบ

หมวดหมู่:อาหารสเปน
หมวดหมู่:อาหารประจำชาติ
หมวดหมู่:อาหารจากไข่
หมวดหมู่:อาหารจากมันฝรั่ง
พระจันทร์สีน้ำเงิน

คำสำคัญ **"พระจันทร์สีน้ำเงิน"** สามารถหมายถึง

* ดวงจันทร์สีน้ำเงิน - ปรากฏการณ์ทางดาราศาสตร์
* พระจันทร์สีน้ำเงิน - วรรณกรรมรางวัลยอดเยี่ยมจากสัปดาห์หนังสือแห่งชาติ พ.ศ. 2519 โดย สุวรรณี สุคนธ์เที่ยง
วินเทจ

**วินเทจ** หรือ **วินทิจ** (vintage) (ออกเสียง วิน-ทา-จิ) อาจหมายถึง
* วินเทจ (ไวน์) ขั้นตอนหนึ่งในการทำไวน์
* วินเทจ (แฟชั่น) กระแสแฟชั่นย้อนยุค ของการออกแบบในทุกแขนงรวมถึงเครื่องแต่งกาย เช่น ยีนขาม้า กางเกงขาก้วยพันทับด้วยผ้าขาวม้า ใส่เสื้อยัน ตัดผมหน้าม้า เป็นต้น
* ลักษณะที่ดูเก่า หรือย้อนยุค เช่น 
**การแต่งกายวินเทจ การแต่งกายด้วยแฟชั่นยุคก่อน
** อาหารวินเทจ เช่น การเคี้ยวหมากพลู สูบใบจาก การดื่มสาโท ใช้ไม้ข่อยขัดฟัน 
** รถวินเทจ รถยนต์ในช่วงปี ค.ศ. 1839-1930
* วินเทจ (อัลบั้ม) อัลบั้มเพลงของผ่องศรี วรนุช
คนรวมวิญญาณ

**คนรวมวิญญาณ** เป็นนวนิยายแปลแนวสยองขวัญ ผู้แต่งคือ **[[เยี่ย เชี่ย ซวง]]** แปลโดย **[[ผิงสุ่ย]]** ภาพประกอบโดย **DIM-SUM STUDIO** พิมพ์เล่มแรกครั้งที่ 1 เมื่อวันที่ 1 มีนาคม 2551 โดย Punica

ในปัจจุบัน นวนิยายซีรีส์คนรวมวิญญาณ ได้ตีพิมพ์ถึง 7 เล่มจบ

## เนื้อเรื่อง
ต้วนหลิน ชายหนุ่มที่เหมือนกับเด็กหนุ่มทั่วไปคนหนึ่ง แต่มีเพียงอย่างเดียวที่ทำให้ชีวิตของเขาแตกต่างจากคนธรรมดาๆ นั่นก็คือ เขาเกินมาโดยไม่มีเส้นชีวิตในลายมือ ด้วยเหตุผลบางอย่างที่ตัวของต้วนหลินก็ไม่แน่ใจ และนั่นทำให้ชีวิตที่เรียบง่ายมาโดยตลอดของเขาต้องแตกต่างจากคนอื่นๆ เมื่อใดก็ตามที่เขาเข้าไปสัมผัสกับไอแห่งความอาวรณ์ ความอาทรแห่งความแค้น เมื่อนั้นเหล่าวิญญาณอาฆาตจะบังเกิด

ทุกที่ที่เขาเดินผ่าน จะมีเงาความสยองขวัญและความตายตามติดไปด้วยเสมอ และเพื่อนหนุ่มร่วมห้องที่ไม่รู้ว่าโชคชะตาลิขิตให้มาเจอกับเขา หรือ เป็นเพียงเรื่องบังเอิญที่ทำให้ต้วนหลินมาเจอกับ **มู่จื่อ** เด็กหนุ่มที่มีความลับซ่อนเร้นอยู่ภายใน พวกเขาทั้งสองประสบกับชะตากรรมเดียวกันอย่างเลี่ยงไม่ได้ ทำให้ทั้งคู่ต้องร่วมเผชิญหน้ากับชะตากรรมกันสองคน

ยิ่งนานเข้า ปริศนาที่ต้วนหลินไม่อยากจะได้รับ ก็ยิ่งมากขึ้นเรื่อยๆ จนเขาได้รู้ความจริงอันขาดไม่ถึง...

## ตัวละครหลัก

; ต้วนหลิน : เป็นเด็กหนุ่มที่มักจะไปสัมผัสกับเรื่องราวสยองขวัญในที่ต่างๆ ด้วยพลังที่สามารถกระตุ้นให้วิญญาณที่ความเครียดแค้น สามารถโหยหาความยุติธรรม และการแก้แค้น ในวัยเยาว์ ต้วนหลินได้ประสบอุบัติเหตุบางอย่าง ทำให้เส้นชีวิตในลายมือของเขาได้หายไป ต้วนหลินเป็นคนอ่อนโยน มีน้ำใจ และชอบช่วยเหลือคนอื่นอยู่เสมอ ถูกเลี้ยงจากคุณปู่ในหมู่บ้านชนบทที่ห่างไกล โดยคุณปู่ของต้วนหลินเป็นคนเฝ้าสุสาน ดังนั้นทุกวี่ทุกวันต้วนหวินจึงได้เห็นการตายของคนจำนวนมาก แต่เมื่อคุณปู่ของเขาได้มาเสียชีวิตลง ทำให้ต้วนหลินรู้สึกลำบากอยู่ไม่น้อย แต่เขาก็เลือกที่จะก้าวเดินต่อไป แต่ก็ต้องพบกับเรื่องเลวร้ายถาโถมเข้าใส่อยู่ตลอดเวลา ไม่ว่าเขาจะไปที่ไหน ไม่ว่าจะหลบซ่อนอย่างไร สิ่งเลวร้ายพวกนั้นก็จะวนเวียนอยู่รอบตัวของเขาเสมอ แต่เพราะได้มู่จื่อเพื่อนสนิทช่วยเหลือเอาไว้เกือบตลอด ทำให้ต้วนหลินสามารถหลุดพ้นจากโซ่แห่งความตายนั้นมาได้ 

; มู่จื่อ : เด็กหนุ่มที่พักร่วมห้องกับต้วนหลิน เป็นคนที่ไม่ชอบพูดชอบจานัก มักจะพกหนังสือเล่มหนึ่งไว้ด้วยเสมอ ไม่ว่าต้วนหลินจะมองเท่าไหร่ เขาก็ไม่รู้ว่าหนังสือที่มู่จื่ออ่านเกี่ยวข้องกับเรื่องอะไร ทุกเหตุการณ์ที่เกี่ยวข้องกับเรื่องลึกลับ มู่จื่อมักจะทำตัวนิ่งเฉย เหมือนรู้ถึงสาเหตุแต่ก็ไม่ยอมปริปากบอก ด้วยจุดประสงค์บางอย่างทำให้เขาร่วมออกเดินทางไปกับต้วนหลิน และเผชิญหน้ากับชะตากรรมอันเลวร้ายด้วยกัน

## ภาคทั้งหมดของคนรวมวิญญาณ

* เล่มที่ 1. โรงเรียนติววิญญาณ
* เล่มที่ 2. ห้อง 143 คำสาปปริศนา
* เล่มที่ 3. ทะเลสาบคืนความตาย
* เล่มที่ 4. พิธีกรรมเลี้ยงศพ
* เล่มที่ 5. ปลายทางรถไฟสายมรณะ
* เล่มที่ 6. ห้อง 6 สังหรณ์
* เล่มที่ 7. การกลับมาของเหล่าวิญญาณ

## อ้างอิง

หนังสือ คนรวมวิญญาณ
หมวดหมู่:นวนิยาย
ออสเตรเลียเน็กซ์ท็อปโมเดล (ฤดูกาลที่ 4)

**ออสเตรเลียเน็กซ์ท็อปโมเดล** () หรือชื่อย่อว่า *AusNTM* เป็นรายการเรียลลิตี้โชว์ ที่ซื้อลิขสิทธิ์รูปแบบรายการมาจาก อเมริกาส์ เน็กซ์ ท็อป โมเดล ของประเทศสหรัฐอเมริกา มี ซาร่าห์ เมอร์ด็อช ทำหน้าที่เป็นทั้งโปรดิวเซอร์ ผู้ตัดสิน และผู้ดำเนินรายการ ซึ่งจะทำการคัดเลือกหญิงสาวในประเทศออสเตรเลียที่อยากเป็นนางแบบมาแข่งขันกัน และผู้ชนะเพียงหนึ่งเดียว

## ผู้เข้าแข่งขัน(เรียงตามการถูกคัดออก)
* คามิล่า มาโควสกา
* คริสตี้ โคลเชอร์
* เอ็มม่า โอ'ซูลลีวาน
* บีลินด้า ฮอดจ์
* อลามีล่า โรวาน
* ลัยเดน โครนีมเบอร์เกอร์
* เจมี่ ลี, รีเบคก้า จ็อบสัน
* อลีซ คาร์วฟอร์ด
* คาริส อีฟส์
* ซาแมนต้า ดาวนี่
* อเล็กซานดร้า กิร์ดวูด (รองชนะเลิศ)
* ดีเมลซ่า รีเวลี่ (ผู้ชนะการแข่งขัน)

## ผลการแข่งขัน
### ลำดับการเรียกชื่อ

## ภาพถ่ายในการแข่งขัน
* สัปดาห์ที่ 1: ถ่ายภาพโปรโมตรายการ
* สัปดาห์ที่ 2: ถ่ายภาพถ่ายภาพบิวตี้ ชอร์ทขณะน้ำไหล
* สัปดาห์ที่ 3: ถ่ายภาพเป็นซุปเปอร์ฮีโร่ปีนตึก
* สัปดาห์ที่ 4: ถ่ายภาพให้หนังสือของ อเล็ก เพอร์รี่
* สัปดาห์ที่ 5: ถ่ายโฆษณา
* สัปดาห์ที่ 6: ถ่ายภาพชุดนอนกับนายแบบ
* สัปดาห์ที่ 7: ถ่ายภาพชุดบีกีนี่ ริมชายหาด
* สัปดาห์ที่ 8: ถ่ายภาพให้นิตยสาร ออสเตอร์
* สัปดาห์ที่ 9: ถ่ายภาพในโรงงานมหัศจรรย์
* สัปดาห์ที่ 10: ถ่ายภาพริมถนนของ นิวยอร์ก

## อ้างอิง
* Official Australia's Next Top Model Website
* 
* 
* Alamela Rowan's blog 

หมวดหมู่:รายการโทรทัศน์ออสเตรเลียรายฤดูกาลในปี พ.ศ. 2551
โรงเรียนสตรีศรีน่าน

**โรงเรียนสตรีศรีน่าน** เป็นโรงเรียนประจำจังหวัด โรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาน่าน สำนักงานคณะกรรมการการศึกษาขั้นพื้นฐาน กระทรวงศึกษาธิการ เดิมตั้งอยู่ริมฝั่งแม่น้ำน่านบริเวณบ้านพักผู้ว่าราชการจังหวัด เปิดทำการสอนตั้งแต่วันที่ 1 กุมภาพันธ์ พ.ศ. 2468 ต่อมาย้ายไปอยู่ ณ สำนักงานการประถมศึกษาจังหวัดน่านและโรงเรียนราชานุบาลปัจจุบัน สุดท้ายย้ายมาอยู่ ณ บริเวณริมฝั่งแม่น้ำน่านแทนที่ โรงเรียนศรีสวัสดิ์วิทยาคารเดิม

## ประวัติ
โรงเรียนสตรีศรีน่าน จังหวัดน่าน ก่อตั้งขึ้นเมื่อวันที่ 1 กุมภาพันธ์ พ.ศ. 2468 ณ ริมฝั่งแม่น้ำน่านบริเวณบ้านพักผู้ว่าราชการจังหวัดน่านปัจจุบัน แต่เนื่องจากกระแสน้ำได้เซาะตลิ่งพัง จึงได้ย้ายไปอยู่ ณ สำนักงานการประถมศึกษาจังหวัด (ปัจจุบันเป็นที่ตั้งโรงเรียนราชานุบาล) จัดสอนแบบโรงเรียนรัฐบาล แผนกสตรีประจำจังหวัด มีนักเรียน 23 คน ครู 2 คน จนถึงวันที่ 1 กุมภาพันธ์ พ.ศ. 2468 ได้รับคำสั่งมณฑลพายัพให้ตั้งขึ้นเป็นโรงเรียนสตรีประจำจังหวัดน่าน เปิดสอนตั้งแต่ระดับชั้น ป.1 – ป.3 จนถึงวันที่ 10 สิงหาคม พ.ศ. 2482 กระทรวงศึกษาธิการได้ตั้งชื่อโรงเรียนเป็น “โรงเรียนสตรีศรีน่าน” จัดการเรียนการสอนระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 ต่อมาในปี พ.ศ. 2516 กรมสามัญศึกษามีนโยบายขยายการศึกษาระดับมัธยมศึกษาตอนปลายในส่วนภูมิภาค ประกอบกับจำนวนนักเรียนได้เพิ่มขึ้นทุกปี และสถานที่เล่าเรียนคับแคบ จึงได้ย้ายโรงเรียนมาอยู่ ณ ที่ตั้งปัจจุบัน เลขที่ 226/24 ถนนมะโน ตำบลในเวียง อำเภอเมือง จังหวัดน่าน

ในปี 2505 โรงเรียนเปิดโปรแกรมศิลป์ภาษาและรับนักเรียนชายเข้าศึกษาต่อในระดับชั้นมัธยมศึกษาตอนปลาย และในปี พ.ศ. 2535 ได้เปิดรับนักเรียนชายเข้าศึกษาต่อในระดับชั้นมัธยมศึกษาปีที่ 1 เป็นโรงเรียนสหศึกษา ต่อมาในปี พ.ศ. 2546 ได้โอนมาสังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาน่าน เขต 1 ในปี พ.ศ. 2553 ได้โอนมาสังกัดสำนักงานเขตพื้นที่การศึกษามัธยมศึกษา เขต 37  สำนักงานคณะกรรมการการศึกษาขั้นพื้นฐาน เปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 ปัจจุบันโรงเรียนมีพื้นที่ทั้งหมด 19 ไร่ 79.5 ตารางวา

โรงเรียนสตรีศรีน่านเป็นโรงเรียนมัธยมศึกษาขนาดใหญ่ เป็นที่ตั้งของศูนย์วัฒธรรมจังหวัดน่าน ศูนย์สิ่งแวดล้อมศึกษาจังหวัดน่าน ศูนย์พัฒนาการเรียนการสอนภาษาอังกฤษ (ERIC) สำนักงานเขตพื้นที่การศึกษามัธยมศึกษา เขต ๓๗ สำนักงานกลุ่มโรงเรียนเมือง ๑ และ ศูนย์ประสายงานเอเอฟเอส เขตน่าน

ปัจจุบัน โรงเรียนสตรีศรีน่านเปิดการเรียนการสอนตั้งแต่ระดับชั้นมัธยมศึกษาปีที่ 1 ถึงชั้นมัธยมศึกษาปีที่ 6 จัดการเรียนการสอนโดยใช้หลักสูตรสถานศึกษาโรงเรียนสตรีศรีน่าน ตามแนวทางแกนกลางการศึกษาขั้นพื้นฐาน พุทธศักราช 2551 

## รายนามผู้บริหารโรงเรียนสตรีศรีน่าน

## อ้างอิง

หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนประจำจังหวัด
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาน่าน
หมวดหมู่:โรงเรียนที่ก่อตั้งในปี พ.ศ. 2468
หมวดหมู่:สถานศึกษาในอำเภอเมืองน่าน
รายพระนามพระมหากษัตริย์นาโปลี

นี่คือ**รายพระนามพระมหากษัตริย์นาโปลี**

## รายพระนาม
### ราชวงศ์กาเปเตียง-อองชู

### ราชวงศ์อองจู-ดารูซโซ

### [[ราชวงศ์วาลัวส์]] อองจู

### [[ราชวงศ์ตรัสทามารา]]

### อิทธิพลจาก[[ฝรั่งเศส]]

#### ราชวงศ์วาลัวส์ออร์เลออง

### อิทธิพลจาก[[สเปน]]
#### [[ราชวงศ์ตรัสทามารา]]

#### [[ราชวงศ์ฮับส์บูร์ก]]

#### [[ราชวงศ์บูร์บง]]

### อิทธิพลจาก[[ออสเตรีย]]

#### [[ราชวงศ์ฮับส์บูร์ก]]

### ราชวงศ์บูร์บงเนเปิลส์

### ราชวงศ์โบนาปาร์ต

### ราชวงศ์บูร์บงเนเปิลส์

## ดูเพิ่ม
* รายพระนามกษัตริย์สเปน
* รายพระนามกษัตริย์และจักรพรรดิฝรั่งเศส
* รายพระนามกษัตริย์แห่งหมู่เกาะอังกฤษ

น
น
หมวดหมู่:พระมหากษัตริย์เนเปิลส์
แหล่งศักดิ์สิทธิ์และเส้นทางจาริกแสวงบุญในทิวเขาคิอิ

**แหล่งศักดิ์สิทธิ์และเส้นทางจาริกแสวงบุญในทิวเขาคิอิ** คือแหล่งมรดกโลกทางวัฒนธรรมของญี่ปุ่น ประกอบด้วย 3 ภูเขาศักดิ์สิทธิ์อันเป็นที่ตั้งของศาลเจ้าและป่าโบราณที่อุดมสมบูรณ์ ซึ่งบางแห่งนั้นมีมาตั้งแต่ก่อนคริสต์ศตวรรษที่ 9 และได้รับการดูแลเป็นอย่างดี ได้แก่ เขาโคยะ โยชิโนะ และคูมาโนะ กับเส้นทางแสวงบุญที่เชื่อมต่อกันไปสู่เมืองหลวงเก่านาระและเกียวโต 

## มรดกโลก
แหล่งศักดิ์สิทธิ์และเส้นทางจาริกแสวงบุญในทิวเขาคิอิขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 28 เมื่อวันที่ 7 กรกฎาคม พ.ศ. 2547 ที่นครซูโจว ประเทศจีน ด้วยข้อกำหนดและหลักเกณฑ์ในการพิจารณา ดังต่อไปนี้
* ** (ii) ** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
* ** (iii) ** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
* ** (iv) ** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
* ** (vi) ** - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

## รายชื่อสถานที่

## อ้างอิง
* Sacred Sites and Pilgrimage Routes in the Kii Mountain Range 

หมวดหมู่:ศาสนสถาน
หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
หมวดหมู่:จังหวัดนาระ
หมวดหมู่:จังหวัดวากายามะ
หมวดหมู่:จังหวัดมิเอะ
หมวดหมู่:เส้นทางแสวงบุญ
เขาหลวง (จังหวัดเพชรบุรี)

thumb|เขาหลวง จ.เพชรบุรี

**เขาหลวง**  เป็นเขาในจังหวัดเพชรบุรี ห่างจากพระนครคีรี(เขาวัง) ประมาณ 5 กิโลเมตร บนเขามีถ้ำเขาหลวง

## สถานที่ตั้ง
ห่างจากพระนครคีรี(เขาวัง) ประมาณ 5 กิโลเมตร โดยวิ่งตามไปถนนคีรีรัฐยา ตั้งอยู่ที่ตำบลธงชัย อำเภอเมือง จังหวัดเพชรบุรี

จากเชิงเขามีบันไดคอนกรีตนำสู่ทางลงถ้ำ เขาหลวงเป็นภูเขาขนาดเล็กมีความสูง 92 เมตร มีหินงอกหินย้อยสวยงาม ภายในมีปล่องที่แสงอาทิตย์สามารถส่องเข้ามาภายในถ้ำได้ทำให้สวยงามยิ่งขึ้น

ถ้ำเขาหลวงถือเป็นถ้ำที่ใหญ่และสำคัญที่สุดในเมืองเพชร ภายในถ้ำประดิษฐานพระพุทธรูปฉลองพระองค์อันสำคัญยิ่ง ซึ่งพระบาทสมเด็จพระจุลจอมเกล้าเจ้าอยู่หัว โปรดให้สร้างถวายพระบาทสมเด็จพระจอมเกล้าเจ้าอยู่หัว ซึ่งเคยเสด็จประพาสมาและโปรดถ้ำแห่งนี้มาก ทั้งยังทรงบูรณะพระพุทธรูปเก่าแก่ที่มีมาแต่โบราณภายในถ้ำนี้หลายองค์ด้วยกัน และโปรดเกล้าฯ ให้สร้างบันไดหินลงไปในถ้ำ ตรงทางเข้าเชิงเขาหลวง   ด้านขวามือมีวัดใหญ่อยู่วัดหนึ่ง ชาวเมืองเรียกว่า วัดถ้ำแกลบ ปัจจุบันชื่อ “วัดบุญทวี”

## รายการอ้างอิง

## แหล่งข้อมูลอื่น

หมวดหมู่:ภูเขาในจังหวัดเพชรบุรี
เหมืองเงินอิวามิ

**เหมืองเงินอิวามิ** คือแหล่งมรดกโลกทางวัฒนธรรมและเป็นเหมืองเงินขนาดใหญ่ที่สุดของประเทศญี่ปุ่น ตั้งอยู่ที่เมืองโอดะ จังหวัดชิมาเนะ ถึงแม้ในปัจจุบันจะไม่มีการขุดขึ้นมาแล้ว แต่ร่องรอยของความเจริญรุ่งเรืองของเหมืองที่ประจักษ์ในสายตาของชาวต่างประเทศ เช่นชาวจีน โปรตุเกส เนเธอร์แลนด์ ยังมีลงเหลือให้เห็นได้ในปัจจุบัน

นอกจากเงินแล้ว ยังได้ขุดพบโลหะชนิดอื่น ๆ ได้แก่ทองคำ ทองแดง และตะกั่ว เป็นต้น

## มรดกโลก
เหมืองเงินอิวามิขึ้นทะเบียนเป็นมรดกโลกภายใต้ชื่อ "เหมืองเงินอิวามิและภูมิทัศน์วัฒนธรรม" ในการประชุมคณะกรรมการมรดกโลกสมัยสามัญครั้งที่ 31 เมื่อ พ.ศ. 2550 ที่เมืองไครสต์เชิร์ช ประเทศนิวซีแลนด์ ด้วยข้อกำหนดและหลักเกณฑ์ในการพิจารณา ดังต่อไปนี้
* **(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใดๆ ของโลกซึ่งทรงไว้ซึ่งวัฒนธรรม
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
* **(v)** - เป็นตัวอย่างอันโดดเด่นของวัฒนธรรมมนุษย์ ขนบธรรมเนียมประเพณีแห่งสถาปัตยกรรม วิธีการก่อสร้าง หรือการตั้งถิ่นฐานของมนุษย์ ซึ่งเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตาม กาลเวลา

## อ้างอิง
* Iwami Ginzan Silver Mine and its Cultural Landscape 

หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
หมวดหมู่:จังหวัดชิมาเนะ
เซ็นทรัล แจ้งวัฒนะ

**เซ็นทรัล แจ้งวัฒนะ** () หรือชื่อเดิม *เซ็นทรัลพลาซา แจ้งวัฒนะ* *(CentralPlaza Chaengwattana)* เป็นศูนย์การค้าที่ตั้งอยู่บนถนนแจ้งวัฒนะ อำเภอปากเกร็ด จังหวัดนนทบุรี

## ภาพรวม
ศูนย์การค้าแห่งนี้มีทั้งหมด 7 ชั้น รวมทั้งมีชั้นใต้ดินด้วย เป็นศูนย์การค้าที่ใหญ่ที่สุดในภาคตะวันตกเฉียงเหนือของกรุงเทพฯครอบคลุมพื้นที่ 24 ไร่ () ขนาดของศูนย์การค้ารวมทั้งหมดประมาณ  ศูนย์การค้ามีความยาว  และกว้าง  ต้นทุนก่อสร้างคือ 6,000 ล้านบาท มีร้านค้าหลัก 9 แห่ง และร้านค้าหลากหลายมากกว่า 300 ร้าน รวมถึงแบรนด์ดังต่าง ๆ เซ็นทรัลแจ้งวัฒนะแบ่งออกเป็น 10 โซนพิเศษ ได้แก่:

* แฟชั่น
* Junction-X
* กีฬา
* ความงามและการบริการ
* การธนาคาร
* หนังสือและดนตรี
* เด็ก
* การศึกษา
* ของตกแต่งบ้าน
* ศูนย์ไอที

ผู้ดำเนินกิจการโรงภาพยนตร์ในศูนย์การค้าคือเอสเอฟเอ็กซ์ ซีเนม่า มีที่นั่งมากกว่า 500 ที่นั่งและเคยมีเลนโบว์ลิ่ง 28 เลนตั้งอยู่ในเอสเอฟ สไตร์ค โบวล์พร้อมห้องคาราโอเกะ ฟิตเนส เฟิรส์ทยังเป็นสาขาแรกที่มีทัศนียภาพกลางแจ้งอีกด้วยท็อปส์ ฟู้ด ฮอลล์เป็นซูเปอร์มาร์เก็ตที่ตั้งอยู่บริเวณชั้นล่าง เซ็นทรัลแจ้งวัฒนะตั้งเป้าดึงดูดลูกค้า 60,000 – 70,000 คนต่อวัน

## การจัดสรรพื้นที่
เซ็นทรัล แจ้งวัฒนะ ประกอบด้วยพื้นที่สำคัญดังนี้
* เซ็นทรัล เดอะสโตร์ แอท แจ้งวัฒนะ
* ท็อปส์ ฟู้ด ฮอลล์
* เพาเวอร์บาย
* ซูเปอร์สปอร์ต
* บีทูเอส
* ออฟฟิศเมท
* โลเปีย เจแปน (สาขาแรกในประเทศไทย)
* ศูนย์อาหาร
** ฟู้ดพาร์ค
** ฟู้ดพาทิโอ
* โรงภาพยนตร์เอสเอฟเอ็กซ์ ซีเนม่า จำนวน 9 โรง
* บ๊าวซ์อิงค์
* สถานออกกำลังกายฟิตเนส เฟิร์ส
* สวนสนุกฮาร์เบอร์แลนด์
* สวนสนุกจอยลิเดย์
* ศูนย์ประชุมแจ้งวัฒนะฮอลล์

## หมายเหตุ

## อ้างอิง
* 
* 

หมวดหมู่:ศูนย์การค้าในจังหวัดนนทบุรี
แจ้งวัฒนะ
หมวดหมู่:ศูนย์การค้าที่ก่อตั้งในปี พ.ศ. 2551
หมวดหมู่:ก่อตั้งในประเทศไทยในปี พ.ศ. 2551
หมวดหมู่:สิ่งก่อสร้างในอำเภอปากเกร็ด
สถานีวิทยุเพื่อครอบครัว

**สถานีวิทยุเพื่อครอบครัว** () ชื่อเดิม: สถานีวิทยุไทย () โดยความร่วมมือระหว่างองค์การกระจายเสียงและแพร่ภาพสาธารณะแห่งประเทศไทย (ส.ส.ท.) กับสถานีวิทยุกระจายเสียงแห่งประเทศไทย กรมประชาสัมพันธ์ และมูลนิธิเครือข่ายครอบครัวของสำนักงานกองทุนสนับสนุนการสร้างเสริมสุขภาพ (ส.ส.ส.) โดยใช้ชื่อว่า "คลื่นวิทยุไทย:เพื่อเด็กและครอบครัว คลื่นแห่งการเรียนรู้อย่างรื่นรมย์" ทดลองออกอากาศทางสถานีวิทยุกระจายเสียงแห่งประเทศไทย กรมประชาสัมพันธ์ เอฟเอ็ม 105.0 เมกะเฮิร์ตซ์ ตั้งแต่ วันศุกร์ที่ 17 เมษายน พ.ศ. 2552 ส่วนการออกอากาศอย่างเป็นทางการเริ่มเมื่อ  วันเสาร์ที่ 16 พฤษภาคม พ.ศ. 2552 โดยจะออกอากาศตั้งแต่เวลา 05.00-24.00 น. และเริ่มการกระจายเสียง ตลอด 24 ชั่วโมง เมื่อ วันพฤหัสบดีที่ 1 ตุลาคม พ.ศ. 2552

ปัจจุบัน ทางสถานีได้ปรับปรุงรูปแบบรายการใหม่ โดยออกอากาศภายใต้ชื่อ สถานีวิทยุเพื่อครอบครัว หรือ แฮปปี แฟมิลี เรดีโอ ซึ่งเป็นไปตามแนวทางที่ พลเอก ประยุทธ์ จันทร์โอชา นายกรัฐมนตรี มอบหมายให้กรมประชาสัมพันธ์ มีสถานีวิทยุสำหรับครอบครัว ให้เหมาะกับทุกช่วงวัย โดยเน้นตอบสนองกลุ่มเป้าหมายไปยังครอบครัวคนรุ่นใหม่  ทั้งนี้ได้เริ่มต้นรูปแบบการออกอากาศในวันเสาร์ที 14 เมษายน พ.ศ. 2561 ซึ่งตรงกับวันครอบครัวไทย โดยจะทำการออกอากาศตั้งแต่เวลา 05.00-24.00 น. เป็นประจำทุกวัน

## อ้างอิง


## แหล่งข้อมูลอื่น
* เว็บไซต์อย่างเป็นทางการ (ปัจจุบัน) 

หมวดหมู่:สถานีวิทยุในประเทศไทย
Erexion นักรบฟ้าประทาน

**Erexion** () เป็นภาพยนตร์จากเกาหลีใต้ ประเภท โทคุซัทสึ ผลิตโดย Chungam Entertainment ออกฉายทางสถานีโทรทัศน์ KBS2 เมื่อวันที่ 24 พฤศจิกายน ค.ศ. 2006

ในประเทศไทย ออกอากาศทางสถานีวิทยุโทรทัศน์กองทัพบกช่อง 5 ทุกวันอาทิตย์ เวลา 07.15 น. ลิขสิทธิ์ในการแพร่ภาพทางโทรทัศน์โดยบริษัท ทูนทาวน์ เอนเตอร์เทนเมนต์ และลิขสิทธิ์ในการจัดจำหน่ายรูปแบบวีซีดีโดย บริษัท EVS

## เนื้อเรื่อง

## ตัวละคร
: **Il-sung** (일성) นักรบธาตุแสงสุริยะ ตัวแทนแห่งผลึกหินสุริยัน (วันอาทิตย์) หัวหน้าทีม Erexion เป็นบุคคลในปี ค.ศ. 1127
: **Wol-Hwa** (월화) นักรบธาตุแสงจันทร์ ตัวแทนแห่งผลึกหินจันทรา (วันจันทร์) บุคคลในปี ค.ศ. 1127
: **Hua-san** (화산) นักรบธาตุไฟ ตัวแทนแห่งผลึกหินอัคคี (วันอังคาร) บุคคลในปี ค.ศ. 1127
: **Su-Sim** (수심) นักรบธาตุน้ำ ตัวแทนแห่งผลึกหินวารี (วันพุธ) บุคคลในปี ค.ศ. 2006
: **Mok-Ki** (목기) นักรบธาตุไม้ ตัวแทนแห่งผลึกหินป่า (วันพฤหัสบดี)
: **Geum-Gand** (금강은) นักรบแห่งธาตุโลหะ ตัวแทนแห่งผลึกเงิน (วันศุกร์) สมาชิกคนแรกของทีม Erexion เป็นผู้ติดตามขององค์หญิง Thus Li แม้เป็นสมาชิกเพียงคนเดียวที่อายุน้อยและตัวเล็กที่สุด แต่มีความสามารถในด้านการวางแผนและวิเคราะห์ข้อมูลมากที่สุด
: **To-Ryuck** (토력) นักรบแห่งธาตุดิน ตัวแทนแห่งผลึกปฐพี (วันเสาร์) บุคคลในปี ค.ศ. 2006
: **Thus Li** (리 대사제) องค์หญิงจากต่างดาวที่ลี้ภัยจากดาวบ้านเกิดเพื่อตามหานักรบในตำนานทั้ง 7 คนเพื่อปกป้องจักรวาล

## ศัตรูของErexion

## แหล่งข้อมูลอื่น
* Erexion's KBS official website

หมวดหมู่:โทกูซัตสึ
หมวดหมู่:โทคุซัทสึต่างประเทศ
หมวดหมู่:ละครโทรทัศน์ช่องเคบีเอส‎
ป้อมผีเสื้อสมุทร

**ป้อมผีเสื้อสมุทร** ตั้งอยู่บนเกาะแม่น้ำในแม่น้ำเจ้าพระยา ด้านใต้พระสมุทรเจดีย์ จังหวัดสมุทรปราการ พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ ให้สร้างขึ้นเมื่อปี พ.ศ. 2362 ซึ่งอยู่ในระหว่างทางเดินเรือ 2 ทาง  แต่การสร้างป้อมในครั้งนั้นไม่แล้วเสร็จ ต่อมาในปี พ.ศ. 2365 ทรงพระกรุณาโปรดเกล้าฯ ให้สมเด็จพระเจ้าลูกยาเธอ กรมหมื่นเจษฎาบดินทร์ ทรงดำเนินการแก้ไขป้อมผีเสื้อสมุทรให้ดียิ่งขึ้น จนกระทั่งในรัชสมัยพระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าโปรดกระหม่อม ให้กรมพระราชวังบวรสถานมงคลเสด็จไปทรงแก้ไขอีกครั้งหนึ่ง

ตัวป้อมมีลักษณะเหมือนผีเสื้อ ใช้ด้านหางผีเสื้อเป็นทางเข้า  ต่อมาทางเดินเรือด้านตะวันตกตื้นเขินจนเรือใหญ่ไม่สามารถแล่นผ่านได้ ที่ตั้งป้อมจึงดูชิดติดกับฝั่งธนบุรี 

ในสมัยสร้างป้อมขึ้นครั้งแรก อาวุธประจำป้อมใช้ปืนบรรจุลูกดินทางปากกระบอก และได้เริ่มใช้ปืนใหญ่บรรจุลูกทางท้ายแทน เมื่อปี พ.ศ. 2435 เป็นปืนชนิดหลุม (ปืนเสือหมอบ) ขนาด 6 นิ้ว รวม 3 กระบอก โดยสั่งซื้อจากบริษัท วิกเกอร์ อาร์มสตรอง ประเทศอังกฤษ และนายพลเรือโท พระยาวิจิตรนาวี (วิลเลียม บุณยะกลิน) เป็นนายช่างกลทำการติดตั้งปืนนี้ ต่อจากการติดตั้งปืนใหญ่ชนิดเดียวกันกับที่ป้อมพระจุลจอมเกล้า 

ป้อมผีเสื้อสมุทรแห่งนี้เคยทำการยิงต่อสู้กับหมู่เรือรบฝรั่งเศส 2 ลำ ที่ล่วงล้ำเข้ามาในแม่น้ำเจ้าพระยา เมื่อวันที่ 13 กรกฎาคม พ.ศ. 2436 ซึ่งเป็นเหตุการณ์ที่สำคัญเหตุการณ์หนึ่งในประวัติศาสตร์ไทย


ไฟล์:Phisuea Samut Fort (II).jpg|บริเวณทางเดินหลักภายในป้อมผีเสื้อสมุทร
ไฟล์:Phisuea Samut Fort (III).jpg|ปืนใหญ่เสือหมอบ
ไฟล์:Phisuea Samut Fort (IV).jpg|ปืนใหญ่เสือหมอบ


## แหล่งข้อมูลอื่น

ผีเสื้อสมุทร
หมวดหมู่:กองทัพเรือไทย
หมวดหมู่:เกาะแม่น้ำในประเทศไทย
หมวดหมู่:โบราณสถานในจังหวัดสมุทรปราการ
หมวดหมู่:สิ่งก่อสร้างในอำเภอพระสมุทรเจดีย์

หมวดหมู่:สิ่งก่อสร้างริมแม่น้ำเจ้าพระยา
อายุความ

**อายุความ** () คือระยะเวลาที่กฎหมายกำหนดให้ใช้สิทธิเรียกร้อง สิทธิฟ้อง หรือสิทธิร้องทุกข์ หากปล่อยเนิ่นนานไปจนล่วงระยะเวลาดังกล่าวแล้ว สิทธิเช่นว่าจะเป็นอันยกขึ้นอ้างอีกมิได้ ซึ่งเรียกว่า "การขาดอายุความ" เช่น สิทธิเรียกร้องขาดอายุความ คดีขาดอายุความ หนี้ขาดอายุความ เป็นต้น 

## เหตุผลของอายุความ

การที่กฎหมายกำหนดอายุความไว้นั้นมีเหตุผลสามประการ ดังต่อไปนี้ 

1. เป็นนิตินโยบายของรัฐเพื่อดำรงความสงบเรียบร้อยและความมั่นคงในการอ้างสิทธิของบุคคล อันเป็นการห้ามปรามมิให้มีการนำเรื่องราวที่เกิดขึ้นมาเนิ่นนานแล้วมาเรียกร้องต่อกัน เพราะเรื่องราวที่เกิดขึ้นมาเนิ่นนานแล้วนั้นย่อมยุ่งยากสำหรับผู้เกี่ยวข้องในการหาพยานหลักฐานมาพิสูจน์แก่กัน พยานหลักฐานอาจสูญหาย เสื่อมสภาพ บกพร่อง หรือคลาดเคลื่อนไปตามกาลเวลาได้ ซึ่งจะส่งผลให้การวินิจฉัยข้อพิพาทนั้นไม่อาจเป็นธรรมได้อย่างแท้จริง

2. เป็นโทษสำหรับเจ้าหนี้ที่ปล่อยปละละเลยไม่ใช้สิทธิเรียกร้องของตนเสียที จนกระทั่งล่วงเลยอายุความที่กำหนดไว้ ซึ่งส่งผลให้ลูกหนี้เกิดมี "สิทธิปฏิเสธ" () ขึ้นสามารถปฏิเสธการเรียกร้องของเจ้าหนี้ที่เพิ่งมากระทำเมื่อล่วงเลยอายุความไปแล้วได้ ดังนั้น อายุความจึงเป็นเครื่องกระตุ้นให้เจ้าหนี้ระแวดระวังในการใช้สิทธิของตนมากขึ้น

3. เป็นการช่วยปลดเลื้องภาระของลูกหนี้ในอันที่จะต้องเก็บรักษาหลักฐานในการชำระหนี้ไว้ ไม่ต้องคอยพะวงรักษาสิ่งเหล่านั้นไว้จนชั่วชีวิต เพราะเมื่อล่วงอายุความไปแล้ว ลูกหนี้ก็สามารถปฏิเสธการชำระหนี้ต่อเจ้าหนี้ได้โดยเพียงต่อสู้ว่าหนี้ขาดอายุความแล้วเท่านั้น

## อายุความแพ่ง

**อายุความแพ่ง** เป็นอายุความสำหรับประเด็นตามกฎหมายแพ่ง ซึ่งแบ่งเป็นสองประเภทใหญ่ ๆ คือ อายุความได้สิทธิ และอายุความเสียสิทธิ

## อายุความอาญา

**อายุความอาญา** เป็นอายุความตามกฎหมายอาญาและกฎหมายวิธีพิจารณาความอาญา อาทิ อายุความสำหรับฟ้องคดีอาญา อายุความสำหรับการนำตัวผู้กระทำความผิดอาญามาลงโทษ

(1) ยี่สิบปี สำหรับความผิดต้องระวางโทษประหารชีวิต จำคุก ตลอดชีวิต หรือจำคุกยี่สิบปี

(2) สิบห้าปี สำหรับความผิดต้องระวางโทษจำคุกกว่าเจ็ดปีแต่ ยังไม่ถึงยี่สิบปี

(3) สิบปี สำหรับความผิดต้องระวางโทษจำคุกกว่าหนึ่งปีถึงเจ็ดปี

(4) ห้าปี สำหรับความผิดต้องระวางโทษจำคุกกว่าหนึ่งเดือนถึง หนึ่งปี

(5) หนึ่งปี สำหรับความผิดต้องระวางโทษจำคุกตั้งแต่หนึ่งเดือน ลงมาหรือต้องระวางโทษอย่างอื่น

## เชิงอรรถ

## อ้างอิง

* กำชัย จงจักรพันธุ์. (2551, พฤศจิกายน). *คำอธิบายประมวลกฎหมายแพ่งและพาณิชย์ ว่าด้วยระยะเวลาและอายุความ.* (พิมพ์ครั้งที่ 7, แก้ไขเพิ่มเติม). กรุงเทพฯ : คณะนิติศาสตร์ มหาวิทยาลัยธรรมศาสตร์. ISBN 9789744663474.
* พระยาเทพวิทุรพหุลศรุตาบดี (บุญช่วย วณิกกุล). (2509). *คำอธิบายประมวลกฎหมายแพ่งและพาณิชย์ บรรพ 1-2 มาตรา 1 ถึง 240.* กรุงเทพฯ : ไทยพิทยา.
* ราชบัณฑิตยสถาน. (2549, 9 กุมภาพันธ์). *พจนานุกรมฉบับราชบัณฑิตยสถาน พ.ศ. 2542.* [ออนไลน์]. เข้าถึงได้จาก: . (เข้าถึงเมื่อ: 14 สิงหาคม 2552).

หมวดหมู่:ระยะเวลาในกฎหมาย
รายชื่อตอนในวันพีซ (อนิเมะ)

**[[วันพีซ]]** ฉบับอนิเมะ ในประเทศญี่ปุ่น ผลิตโดยโตเอแอนิเมชัน ออกอากาศทางช่องฟูจิทีวี ตั้งแต่ปี พ.ศ. 2542 – ปัจจุบัน ทุกวันอาทิตย์ เวลา 23:15 - 23:45 น. (ตามเวลาประเทศญี่ปุ่น)

ในประเทศไทย ได้ลิขสิทธิ์โดย Audio & Video Entertainment (เฉพาะภาค 1) และ ดรีม เอกซ์เพรส (เดกซ์) ตั้งแต่ปี พ.ศ. 2548 – พ.ศ. 2556 ผลิตออกมาในรูปแบบวีซีดีตั้งแต่ภาค 1 ถึงภาค 6 ภาคละ 52 ตอน 26 แผ่น แผ่นละ 2 ตอน และตั้งแต่ปี พ.ศ. 2556 - พ.ศ. 2559 ผลิตออกมาในรูปแบบดีวีดีเท่านั้น โดยแบ่งเป็นซีซั่น แผ่นละ 4 ตอน โดยทำตั้งแต่ภาคอีสต์บลูถึงภาคเกาะเงือกเท่านั้น

ในประเทศไทยเคยออกอากาศทางช่อง ไอทีวี, ทีไอทีวี, โมเดิร์นไนน์ทีวี, ช่อง 3, เอ็มคอตเอชดี, ช่อง 7 เอชดี และทางสถานีโทรทัศน์ผ่านดาวเทียมช่องการ์ตูนคลับแชนแนล มาก่อน

ส่วนการรับชมทางออนไลน์ผ่านบริการสตรีมมิ่งในประเทศไทย มีช่องทางให้รับชมหลายช่องทาง รูปแบบพากย์ไทยรับชมได้ทางอ้ายฉีอี้ และทรูไอดี และรูปแบบคำบรรยายไทย ตอนล่าสุดสามารถรับชมได้ทาง อ้ายฉีอี้, ทรูวิชั่น นาว, บิลิบิลิ และเน็ตฟลิกซ์

## การออกอากาศ
### ประเทศญี่ปุ่น

### ประเทศไทย
#### สถานีโทรทัศน์ภาคพื้นดิน

#### สถานีโทรทัศน์ผ่านดาวเทียม

#### สตรีมมิ่ง

## <small>รายชื่อตอนช่วง</small> <small>One Piece East Blue</small>

### บทที่ 1: อีสต์ บลู (1-52)

## <small>รายชื่อตอนช่วง</small> <small>One Piece Grand Line</small>

### บทที่ 2: มุ่งสู่แกรนด์ไลน์ (53-76)

### บทที่ 3: เกาะหิมะ อาณาจักรดรัม (77-92)

### บทที่ 4: อาณาจักรอลาบัสต้า (93-132)

### บทที่ 5: ความฝัน โจรสลัดเซนี่และตำนานหมอกสีรุ้ง (133-144)

### บทที่ 6: เกาะแห่งท้องฟ้า (145-196)

### บทที่ 7: จี-เอท และเดวี แบค ไฟท์ (197-228)

### บทที่ 8: วอเตอร์ เซเว่น (229-264)

### บทที่ 9: เอนิเอสล็อบบี้ (265-336)

### บทที่ 10: ทริลเลอร์ บาร์ค (337-384)

### บทที่ 11: หมู่เกาะชาบอนดี้ (385-404)

### บทที่ 12: เกาะสตรี อมาซอล ลิลลี่ (405-420)

### บทที่ 13: คุกใต้สมุทรอิมเพลดาวน์ (421-456)

### บทที่ 14: สงคราม มารีนฟอร์ด (457-516)

## <small>รายชื่อตอนช่วง One Piece New World</small>

### บทที่ 15: เกาะมนุษย์เงือก (517-578)

### บทที่ 16: พังค์ ฮาซาร์ด (579-628)

### บทที่ 17: เดรสโรซ่า (629-750)

### บทที่ 18: เกาะโซว์ (751-782)

### บทที่ 19: เกาะโฮลเค้ก (783-891)

### บทที่ 20: เกาะวาโนะคุนิ และโอนิงาชิมะ (892-1088)

### บทที่ 21: เกาะเอ็กเฮด (1089-1155)

### บทที่ 22: เกาะเอลบัฟ (1156-ปัจจุบัน)

## ตอนพิเศษ

### โอวีเอ

### ตอนพิเศษสรุปเรื่อง

## ภาพยนตร์

## เพลงประกอบ
### เพลงเปิด

### เพลงปิด
* ตั้งแต่ตอนที่ 279 เป็นต้นไป ไม่มีเพลงปิด
* ในปี 2566 ได้นำเพลงปิดกลับมาใช้ในตอนที่ 1071

### เพลงประกอบตอนพิเศษ

### เพลงประกอบภาพยนตร์

## หมายเหตุ

## อ้างอิง


ว
หมิ่น

**หมิ่น** อาจหมายถึง
* แคว้นหมิ่น ในยุคสิบแคว้นของประวัติศาสตร์จีน
* ภาษาหมิ่น ภาษาในตระกูลภาษาจีน
* การหมิ่นประมาท ดูหมิ่น ดูถูก เหยียดหยาม
* การหมิ่นประมาทตามกฎหมายไทย
ล็อกฮีดมาร์ติน

**ล็อกฮีดมาร์ติน** () เป็นบริษัทด้านอากาศยาน อวกาศ และการป้องกันประเทศรายใหญ่ของโลกสัญชาติอเมริกา เกิดจากการควบรวมระหว่างสองบริษัทคือ *ล็อคฮีคคอร์ปอเรชั่น* กับ *มาร์ตินมารีเอ็ตตา* ในปี 1995 ล็อกฮีดมาร์ตินมีสำนักงานใหญ่ตั้งอยู่ในเบเธสดา รัฐแมริแลนด์ อันเป็นเขตปริมณฑลทางตะวันตกเฉียงเหนือของกรุงวอชิงตัน ดี.ซี. ล็อกฮีคมาร์ตินถือเป็นบริษัทคู่สัญญาด้านการป้องกันประเทศ (defense contractor) ที่ใหญ่ที่สุดของโลกในแง่ของรายได้  โดยรายได้ 73% มาจากการขายสินค้าด้านกลาโหม

Lockheed Corporation ก่อตั้งในปี 1912 ในชื่อ Alco Hydro-Aeroplane Company โดยสองพี่น้อง อัลลัน และมัลคอล์ม ล็อกฮีด (Allan & Malcolm Loughead) ก่อนจะเปลี่ยนชื่อเป็น Loughead Aircraft Manufacturing Company ในปี 1916 บริษัทได้เริ่มออกแบบและสร้างเรือบินโมเดล F-1 ซึ่งขึ้นบินครั้งแรกเมื่อ 29 มีนาคม 1918 หลังจากนั้น บริษัทก็ได้ลงทุนมหาศาลไปในการออกแบบและการพัฒนาอากาศยานจอมปฏิวัติวงการแบบโมโนโคค (Monocoque) ชื่อว่าโมเดล S-1 ขึ้นมา ขายราคาลำละ 2,500 ดอลลาร์ แต่ด้วยพิษจากผลของสงครามโลกครั้งที่หนึ่งทำให้เครื่องบินขายไม่ดี และต้องปิดบริษัทไปในปี 1921 โรงงานได้รับเงินทุนและกลับมาเปิดได้อีกครั้งในปี 1926 ในชื่อ Lockheed Aircraft Company บริษัทได้นำโมเดล S-1 ของเดิมมาต่อยอดเป็นโมเดล Vega ซึ่งขายได้ทะลุหนึ่งล้านดอลลาร์ในปีเดียว เป็นปฐมบทความยิ่งใหญ่ของนาม “ล็อกฮีด”

เมื่อล็อกฮีดควบรวมกับบริษัทผู้ผลิตยานอวกาศ, จรวด และขีปนาวุธรายใหญ่อย่าง Martin Marietta ในปี 1995 แล้ว ล็อกฮีดมาร์ตินก็กลายเป็นบริษัทค้าอาวุธอย่างครบวงจร และเป็นคู่สัญญารายใหญ่ที่สุดของรัฐบาลสหรัฐ โดยในแต่ละปีได้รับสัญญามูลค่ากว่า 10% ของงบประมาณด้านกลาโหมของสหรัฐ ซึ่งได้ผลิตอากาศยานทางทหารชื่อดังอย่าง P-3 ''โอไรออน'', F-16 ''ไฟทิงฟอลคอน'', C-130 ''เฮอร์คิวลิส'' ส่งออกไปยังหลายประเทศทั่วโลก นอกจากนี้ เครื่องบินรบ F-22 ''แรพเตอร์'' ของล็อกฮีดมาร์ติน ยังขึ้นชื่อว่าเป็นเครื่องบินรบที่ดีและมีสมรรถภาพมากที่สุดในโลก ในปี 2015 บริษัทมีรายได้กว่า 46 พันล้านดอลลาร์ โดยมีกำไร 3.6 พันล้านดอลลาร์ มีพนักงานกว่า 97,000 คน

## อ้างอิง

หมวดหมู่:ผู้ผลิตอากาศยานของสหรัฐ
หมวดหมู่:บริษัทที่ก่อตั้งในปี พ.ศ. 2538
หมวดหมู่:ล็อกฮีด มาร์ติน
ล็อกฮีด

**บริษัทล็อกฮีด** () เป็นบริษัทผลิตเครื่องบินของสหรัฐอเมริกาที่ก่อตั้งขึ้นเมื่อปีพ.ศ. 2455 ซึ่งต่อมาในปีพ.ศ. 2538 ได้รวมเข้ากับมาร์ติน มาเรียทต้าเพื่อตั้งบริษัทใหม่ที่ชื่อล็อกฮีด มาร์ติน

## แหล่งข้อมูลอื่น

* พี่น้องล็อกฮีด จาก PBS
* ผู้สร้างเครื่องบินไอพ่น
* http://www.rcrinc.com/tanaka/ch4-3.html 
* ประวัติของล็อกฮีดใน lockheedmartin.com 

หมวดหมู่:ผู้ผลิตเครื่องบิน
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2455
จุดผ่านแดนถาวรบ้านห้วยโก๋น

**จุดผ่านแดนถาวรบ้านห้วยโก๋น** หรือ **ด่านพรมแดนห้วยโก๋น–น้ำเงิน** เป็นจุดผ่านแดนระหว่างประเทศไทยกับประเทศลาว ตั้งอยู่ที่หมู่ที่ 1 ตำบลห้วยโก๋น อำเภอเฉลิมพระเกียรติ จังหวัดน่าน ห่างจากตัวจังหวัดน่านประมาณ 140 กิโลเมตร ตามทางหลวงแผ่นดินหมายเลข 101

## ประวัติ
ด่านถาวรบ้านห้วยโก๋น แรกเริ่มจัดตั้งเป็นจุดผ่านแดนถาวรตามประกาศกระทรวงมหาดไทย ลงวันที่ 9  สิงหาคม พ.ศ. 2537 โดยมีพิธีเปิดอย่างเป็นทางการเมื่อวันที่  20  พฤศจิกายน  พ.ศ. 2537 ซึ่งในขณะนั้นด่านห้วยโก๋น ประเทศไทยมีฐานะเป็นด่านสากล แต่ด่านเมืองเงิน แขวงไชยบุรี เป็นด่านในระดับท้องถิ่น จึงมีปัญหาในการเข้าออกผ่านแดนของชาวต่างชาติ

ต่อมาในปี พ.ศ. 2546 องค์การบริหารส่วนจังหวัดน่านได้ทำการก่อสร้างอาคารร้านค้า ถนน ตลาดการค้าชายแดนไทย–ลาว และซุ้มประตูด้วยงบประมาณ  28  ล้านบาทเศษ  บนพื้นที่ก่อสร้างประมาณ 19  ไร่    และในปีงบประมาณ 2550 องค์การบริหารส่วนจังหวัดน่านได้จัดสรรงบประมาณจากจังหวัดน่าน  ก่อสร้างอาคารและระบบสาธารณูปโภคสาธารณูปการเพิ่มเติมอีกประมาณ 10 ล้านบาท โดยมีองค์การบริหารส่วนตำบลห้วยโก๋นเป็นหน่วยงานรับผิดชอบดูแล และเมื่อวันที่ 21 ธันวาคม พ.ศ. 2551 ได้รับการยกระดับเป็นด่านสากลห้วยโก๋น-น้ำเงิน จนถึงปัจจุบัน

## เวลาเปิดทำการ
เปิดทำการทุกวัน ตั้งแต่เวลา 08.00–20.00 น. นอกจากนี้ในทุกวันเสาร์เวลา 08.00–12.00 น. จะมีการซื้อขายแลกเปลี่ยนสินค้าระหว่างประชาชนชาวไทยกับประชาชนชาวลาว

## การเดินทาง
ใช้ทางหลวงแผ่นดินหมายเลข 101 ระยะทางประมาณ 140 กิโลเมตร จากตัวจังหวัดน่าน นอกจากนี้ยังสามารถเดินทางไปยังเมืองสำคัญทางภาคเหนือของประเทศลาวได้ เช่น เมืองไชยบุรี แขวงไชยบุรี ตามทางหลวงหมายเลข 4 ระยะทางประมาณ 130 กิโลเมตร เมืองหลวงพระบาง แขวงหลวงพระบาง ระยะทางประมาณ 230 กิโลเมตร และเมืองไซ แขวงอุดมไซ ตามทางหลวงหมายเลข 2W ระยะทางประมาณ 200 กิโลเมตร

## ข้อมูลพื้นฐานและการพัฒนา
สินค้าที่ซื้อขายแลกเปลี่ยนจากประเทศประเทศลาว ที่สำคัญได้แก่ สินค้าด้านการเกษตร ข้าว พืชผัก หอม กระเทียม และของป่า ส่วนสินค้าจากประเทศไทย ที่สำคัญได้แก่ สิ่งของเครื่องใช้ เสื้อผ้า เครื่องใช้ไฟฟ้า และน้ำมันเชื้อเพลิง 

เนื่องจากด่านสากลห้วยโก๋น-น้ำเงินมีความสำคัญในส่วนของการเป็นประตูการค้าและการทำธุรกิจที่สำคัญในการค้าขาย  การแลกเปลี่ยนสินค้า การท่องเที่ยว และการติดต่อประสานงานระหว่างประเทศ ดังนั้นจึงได้มีโครงการพัฒนาเส้นทางการคมนาคมจากเมืองเงิน แขวงไชยบุรี ถึงเมืองปากแบ่ง แขวงอุดมไซ ระยะทาง 53 กิโลเมตร งบประมาณ 840  ล้านบาท โดยก่อสร้างแล้วเสร็จในปี พ.ศ. 2553 จากความช่วยเหลือจากรัฐบาลไทย นอกจากด่านถาวรห้วยโก๋น-น้ำเงินแล้ว ช่องภูดู่ จังหวัดอุตรดิตถ์ ก็ได้ยกฐานะขึ้นเป็นด่านถาวรนับเป็นด่านที่ 2 ที่ไทยยกระดับขึ้นที่ติดต่อกับแขวงไชยบุรี ประเทศลาว

## อ้างอิง

บ้านห้วยโก๋น
หมวดหมู่:ภูมิศาสตร์ของจังหวัดน่าน
หมวดหมู่:เศรษฐกิจของจังหวัดน่าน
หมวดหมู่:อำเภอเฉลิมพระเกียรติ (จังหวัดน่าน)
หมวดหมู่:จุดผ่านแดนไทย–ลาว
ไนน์อินช์เนลส์

**ไนน์อินช์เนลส์** ( หรือเรียกย่อ ๆ ว่า NIN) เป็นวงอเมริกันในแนวอินดัสเทรียล ก่อตั้งวงโดยเทรนต์ เรซเนอร์ในคลีฟแลนด์ รัฐโอไฮโอ และยังเป็นโปรดิวเซอร์หลัก, นักร้อง, นักแต่งเพลง นักดนตรี เรซเนอร์ถือเป็นสมาชิกคนเดียวที่มีความสำคัญที่รับผิดชอบกำหนดทิศทางของวง แนวเพลงของไนน์อินช์เนลส์ มีความกว้างหลากหลายแนวเพลง ขณะที่ยังคงมีเอกลักษณ์โดยการใช้เครื่องดนตรีอีเลกโทรนิกและกระบวนการ 

กลุ่มผู้ฟังเพลงใต้ดินต่างตอบรับไนน์อินช์เนลส์อย่างดีในช่วงปีแรก ๆ ของวง โดยวงออกผลงานที่มีอิทธิพลต่อทศวรรษ 1990 หลายชุด และได้รับความนิยมอย่างกว้างขวาง มีหลายเพลงของไนน์อินช์เนลส์เป็นเพลงฮิตทางสถานีวิทยุ พวกเขาเคยได้รับ 2 รางวัลแกรมมี่ และวงมียอดขายอัลบั้มมากกว่า 20 ล้านชุด กับยอดขายที่ได้รับการยืนยืนเฉพาะในสหรัฐอเมริกาอย่างเดียว 11 ล้านชุด  ในปี 1997 เรซเนอร์ยังมีชื่ออยู่ในนิตยสารไทม์ ในรายชื่อบุคคลที่มีอิทธิพลแห่งปี และนิตยสารสปิน อธิบายเขาว่า "ศิลปินที่มีความสำคัญมากทางด้านดนตรี ในปี 2004 นิตยสารโรลลิงสโตน จัดอันดับไนน์อินช์เนลส์ อยู่อันดับที่ 94 ในหัวข้อศิลปินยอดเยี่ยมที่สุดตลอดกาล

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2531
ป้อมวิไชยประสิทธิ์

thumb|upright=1.25|ป้อมวิไชยประสิทธิ์
**ป้อมวิไชยประสิทธิ์** เป็นป้อมปราการเก่าแก่ ริมแม่น้ำเจ้าพระยา ตั้งอยู่บนฝั่งแม่น้ำเจ้าพระยาด้านตะวันตก ทางเหนือของปากคลองบางหลวง (คลองบางกอกใหญ่) ปัจจุบันอยู่ในบริเวณกองบัญชาการกองทัพเรือ พระราชวังเดิม ถนนอรุณอมรินทร์ เขตบางกอกใหญ่ กรุงเทพมหานคร

ป้อมวิไชยประสิทธิ์เดิมเป็นป้อมหอรบตั้งอยู่มุมกำแพงเมืองบางกอก (ธนบุรี) ถูกสร้างขึ้นในสมัยกรุงศรีอยุธยาเพื่ออารักขาปากแม่น้ำ ซึ่งเป็นเส้นทางการค้าขายสำคัญ คาดว่าป้อมนี้ถูกสร้างขึ้นก่อนรัชสมัยของสมเด็จพระนารายณ์มหาราช โดยอาจมีชาวโปรตุเกสช่วยออกแบบ

ในสมัยสมเด็จพระนารายณ์ ได้ทรงให้ปรับปรุงและสร้างป้อมเมืองบางกอกขึ้นใหม่ โดยอาจดำเนินการตามคำกราบบังคมทูลของเจ้าพระยาวิชเยนทร์ (คอนสแตนติน ฟอลคอน) การออกแบบและควบคุมการก่อสร้างป้อมทำโดยมองซิเออร์เดอ ลา มาร์ นายช่างชาวฝรั่งเศสผู้มีบทบาทในการก่อสร้างป้อมปราการหลายแห่งสมัยสมเด็จพระนารายณ์ โดยคุณพ่อ โทมัสโซ วัลกวาเนรา บาทหลวงคณะเยสุอิตชาวอิตาเลียน เป็นที่ปรึกษาด้านวิศวกรรม  ลา มาร์ได้วางแผนก่อสร้างป้อมดาวตามแบบตะวันตกทั้งสองฝั่งแม่น้ำ มีโซ่ขึงกั้นแม่น้ำเพื่อป้องกันเรือเข้าออก แต่มีเพียงป้อมฝั่งตะวันออกที่ได้สร้างจนสำเร็จ ก่อนจะเกิดการปฏิวัติเมื่อปลายแผ่นดินสมเด็จพระนารายณ์ และถูกรื้อลงในสมัยรัตนโกสินทร์ (บางแหล่งกล่าวว่ารื้อลงในสมัยสมเด็จพระเพทราชา) ป้อมวิไชยประสิทธิ์จึงยังคงรูปลักษณ์เดิมอยู่

ป้อมทั้งสองฝั่งแม่น้ำนี้ แหล่งข้อมูลบางแหล่งระบุชื่อป้อมฝั่งตะวันออกว่า **ป้อมวิไชยเยนทร์** และฝั่งตะวันตกว่าป้อมวิไชยประสิทธิ์ ขณะที่บางแหล่งเรียกรวมกันว่าป้อมวิไชยเยนทร์หรือ **ป้อมบางกอก** และระบุว่าต่อมาเมื่อสมเด็จพระเจ้าตากสินมหาราชทรงสถาปนากรุงธนบุรีเป็นราชธานี ได้ทรงสร้างพระราชวังขึ้นบริเวณป้อมฝั่งตะวันตก พร้อมกับปรับปรุงป้อมพระราชทานนามว่า "ป้อมวิไชยประสิทธิ์"

ป้อมวิไชยประสิทธิ์มีสถาปัตยกรรมเป็นป้อมก่ออิฐฉาบปูน มีกำแพงรูปแปดเหลี่ยม 2 ชั้น สร้างขนานกัน กำแพงชั้นในมีหอคอยกลมทรงสอบสองหลัง ตั้งอยู่บนกำแพงตรงมุมด้านทิศเหนือ และทิศใต้ 

ปัจจุบันป้อมวิไชยประสิทธิ์อยู่ในความดูแลของกองทัพเรือไทย ใช้เป็นที่ยิงสลุตในพระราชพิธีสำคัญต่าง ๆ และมีการติดตั้งเสาธงบริเวณทางเข้าป้อมทางทิศตะวันตกตรงกำแพงชั้นใน เพื่อชักธงราชนาวีและธงผู้บัญชาการทหารเรือ

## อ้างอิง

## แหล่งข้อมูลอื่น

หมวดหมู่:สิ่งก่อสร้างในสมัยกรุงศรีอยุธยา
วิไชยประสิทธิ์
หมวดหมู่:พระราชวังเดิม
หมวดหมู่:โบราณสถานในเขตบางกอกใหญ่
หมวดหมู่:พระยาวิไชเยนทร์ (คอนสแตนติน ฟอลคอน)
หมวดหมู่:สิ่งก่อสร้างริมแม่น้ำเจ้าพระยา
บงกช

**บงกช** อาจหมายถึง
* บงกช คงมาลัย (ตั๊ก) ดารานักแสดง
* บงกช เจริญธรรม ศิลปินนักร้อง
* บงกช ฮัดซัน ศิลปินนักร้อง
* บริษัท บงกช พับลิชชิ่ง จำกัด
* พระตำหนักจักรีบงกช
* แหล่งบงกช - แหล่งผลิตน้ำมันและก๊าซในอ่าวไทย
โอลิเวีย นิวตัน-จอห์น

**โอลิเวีย นิวตัน-จอห์น** (, 26 กันยายน ค.ศ. 1948 – 8 สิงหาคม ค.ศ. 2022) เป็นนักร้องและนักแสดงชาวบริติช-ออสเตรเลียที่มีชื่อเสียงในระดับโลก 

โอลิเวีย นิวตัน-จอห์น โด่งดังมีชื่อเสียงในระดับโลกขึ้นมาจากการร่วมแสดงในภาพยนตร์เรื่อง *[[Grease]]* ร่วมกับจอห์น ทราโวลตา ในปี ค.ศ. 1978 ซึ่งเป็นภาพยนตร์เพลงที่ประสบความสำเร็จเป็นอย่างมาก 

ด้านผลงานการร้องเพลง ได้ออกซิงเกิลอัลบั้มตั้งแต่ปี ค.ศ. 1971 ซึ่งเป็นอัลบั้มในแนวป็อป, ดิสโกและคันทรี มีเพลงที่โด่งดังอย่าง "I Honestly Love You", "Make A Move On Me", "Physical", "The Air That I Breathe", "Xanadu" และ "Long Live Love" เป็นต้น ยอดขายอัลบั้มของเธอถึงปัจจุบันมีมากกว่า 100 ล้านชุด ในจำนวนทั้งสิ้นกว่า 20 อัลบั้ม

นอกจากนี้แล้ว เธอยังเป็นนักกิจกรรมทั้งทางด้านสิ่งแวดล้อมและการให้ความรู้เรื่องมะเร็งเต้านม เนื่องจากเคยป่วยเป็นโรคนี้มาก่อน ทำให้ต้องพักงานในวงการบันเทิงไปนานกว่า 10 ปี เธอมีธุรกิจชื่อ Koala Blue และร่วมก่อตั้ง Gaia Retreat and Spa นอกจากนี้เธอยังก่อตั้ง Olivia Newton-John Foundation เพื่อสนับสนุนการวิจัยด้านมะเร็ง

โอลิเวีย นิวตัน-จอห์น ได้มาแสดงคอนเสิร์ตในประเทศไทยเป็นครั้งแรกในวันศุกร์ที่ 23 มีนาคม ค.ศ. 2012 ที่ศูนย์นิทรรศการและการประชุมไบเทค บางนา ในชื่อ *Summer Night With Olivia Newton-John Live In Bangkok*

## ผลงานเพลง
* *If Not for You* (1971)
* *Olivia* (1972)
* *Let Me Be There* (1973)
* *Long Live Love* (1974)
* *If You Love Me, Let Me Know* (1974)
* *Have You Never Been Mellow* (1975)
* *Clearly Love* (1975)
* *Come on Over* (1976)
* *Don't Stop Believin*' (1976)
* *Making a Good Thing Better* (1977)
* *Totally Hot* (1978)
* *Physical* (1981)
* *Soul Kiss* (1985)
* *The Rumour* (1988)
* *Warm and Tender* (1989)
* *Gaia: One Woman's Journey* (1994)
* *Back with a Heart* (1998)
* **Tis the Season'' (2000) (ร่วมกับ วินซ์ กิลล์)
* ''(2)'' (2002)
* ''Indigo: Women of Song'' (2004)
* ''Stronger Than Before'' (2005)
* ''Grace and Gratitude'' (2006)
* ''Christmas Wish'' (2007)
* ''A Celebration in Song'' (2008)
* ''This Christmas'' (2012) (ร่วมกับ จอห์น ทราโวลตา)
* ''Liv On'' (2016)
* ''Friends for Christmas'' (2016) (ร่วมกับ จอห์น ฟาร์นแฮม)

**เคยร่วมงานกับศิลปินระดับแนวหน้า'''
Cliff Richard, John Travolta, Electric Light Orchestra, John Farrar, Helen Reddy, Bruce Welch

## อ้างอิง

## แหล่งข้อมูลอื่น

* olivianewton-john.com. เว็บไซต์ส่วนตัว 
* 

หมวดหมู่:นักร้องออสเตรเลีย
หมวดหมู่:นักแสดงออสเตรเลีย
หมวดหมู่:บุคคลจากเคมบริดจ์
หมวดหมู่:บุคคลจากเมลเบิร์น
หมวดหมู่:ชาวอังกฤษเชื้อสายเวลส์
หมวดหมู่:ชาวอังกฤษเชื้อสายเยอรมัน
หมวดหมู่:ชาวอังกฤษเชื้อสายยิว
หมวดหมู่:ชาวออสเตรเลียเชื้อสายเวลส์
หมวดหมู่:ชาวออสเตรเลียเชื้อสายเยอรมัน
หมวดหมู่:ชาวออสเตรเลียเชื้อสายยิว
หมวดหมู่:ชาวอังกฤษในสหรัฐ
หมวดหมู่:ชาวออสเตรเลียในสหรัฐ
หมวดหมู่:ผู้ที่ได้รับรางวัลแกรมมี
โมบิดิก

**โมบิดิก** () คือนวนิยายของ เฮอร์มัน เมลวิลล์ ในปี ค.ศ. 1851 เล่าเรื่องราวเกี่ยวกับการเดินทางผจญภัยของกะลาสีชื่อ อิชมาเอล ในเรือล่าวาฬ Pequod และกัปตันเรือชื่อ อาฮับ ไม่นานอิชมาเอลก็ทราบว่า อาฮับกำลังออกติดตามหาวาฬตัวหนึ่งชื่อ โมบิดิก ซึ่งเป็นวาฬสีขาวขนาดมหึมาที่ดุร้ายมาก ไม่ค่อยมีเรือล่าวาฬลำใดรู้จักโมบิดิก ยิ่งที่เคยได้เจอตัวมันยิ่งน้อยนัก เมื่ออาฮับเจอมันคราวก่อน วาฬยักษ์ทำลายเรือของอาฮับและยังกัดขาเขาขาด อาฮับจึงคิดจะตามแก้แค้น

ในเรื่อง *โมบิดิก* เมลวิลล์ได้ใช้กลวิธีทางภาษา สัญลักษณ์ และการเปรียบเทียบต่างๆ ในการนำเสนอโครงเรื่องอันซับซ้อน ผ่านทางตัวละครหลัก โดยสื่อถึงเรื่องของชนชั้นและฐานะทางสังคม ความดี ความชั่ว และยังสื่อมุมมองต่อพระเจ้ากับศาสนาคริสต์ ผ่านความเชื่อส่วนตัวของอิชมาเอล กับ *เควเคว็ก* พลฉมวกคู่หูซึ่งเป็นชาวเกาะนอกศาสนา รวมถึงบุคลิกเกรี้ยวกราดเหนือธรรมชาติของกัปตันอาฮับ เมลวิลล์สะท้อนเรื่องราวผ่านวิธีการเล่าของผู้เล่าเรื่อง การบรรยายสภาพชีวิตของกะลาสีบนเรือล่าวาฬ ค่อยๆ ถักทอเรื่องราวไปพร้อมกับการใช้ภาษาแบบเชกสเปียร์ และคิงเจมส์ไบเบิ้ล ซึ่งล้วนเป็น ภาษาอังกฤษปลายสมัยราชีนีอลิซาเบธที่ 1 (Elisabethan English) และเป็นภาษามีอิทธิพลอย่างยิ่งต่องานวรรณคดีของทั้งฝั่งอังกฤษ และอเมริกัน นอกจากนี้เมลวิลล์ยังใช้เทคนิคทางวรรณกรรมหลายรูปแบบ ไม่ว่าเป็น บทกวี บทเพลง การเล่าเรื่องผ่านมุมมองเหมือนละครเวที และใช้วิธีการรำพึงกับตัวเองของตัวละครเพื่อบอกเล่าความนึกคิด

นักวิจารณ์เห็นว่างานชิ้นนี้เป็นส่วนหนึ่งในการขับเคลื่อนยุคจินตนิยมในสหรัฐอเมริกา *โมบิดิก* ตีพิมพ์ครั้งแรกโดยสำนักพิมพ์ริชาร์ด เบนท์ลีย์ ในกรุงลอนดอนในปี ค.ศ. 1851 โดยแบ่งพิมพ์ออกเป็น 3 เล่มชุด ใช้ชื่อเรื่องว่า **The Whale** ต่อมาจึงพิมพ์รวมเป็นเล่มเดียวกันโดยสำนักพิมพ์ฮาร์เปอร์และพี่น้อง ในนครนิวยอร์ก ใช้ชื่อเรื่องว่า **Moby-Dick; or, The Whale** เมื่อวันที่ 14 พฤศจิกายน ค.ศ. 1851 ประโยคแรกในบทที่หนึ่งคือ —"Call me Ishmael."— ("เรียกข้าพเจ้าว่า อิชมาเอล") ถือเป็นหนึ่งในประโยคเปิดเรื่องที่มีชื่อเสียงมากที่สุดในบรรดางานวรรณกรรมทั้งปวง 

อย่างไรก็ดีเนื่องจาก *โมบิดิก* มีเนื้อหาแฝงคำวิจารณ์ทางศาสนาไว้มากมาย เช่น การที่แต่งให้อิชมาเอลเป็นคนไม่เชื่อศาสนา และมีความสัมพันธ์เชิงรักร่วมเพศกับ เควเคว็ก เพื่อนผิวสีที่นับถือจารีตของชนเผ่าป่าเถื่อน เมื่อหนังสือออกตีพิมพ์คราวแรก จึงได้รับการวิพากษ์วิจารณ์ในแง่ลบมากมาย แม้ว่าทางสำนักพิมพ์ในอังกฤษจะเซ็นเซ่อร์ข้อความที่แสดงทัศนะหมิ่นศาสนาคริสต์ออกไปมากแล้วก็ตาม *โมบิดิก* กลายเป็นหนังสือที่ขายไม่ได้ และเป็นเหตุผลหนึ่งที่ยุติอาชีพทางการประพันธ์ของเมลวิลล์ นิยายเล่มนี้ถูกผู้อ่านลืมเลือนไปจน ดี. เอช. ลอว์เรนซ์ นักวิจารณ์วรรณกรรมชื่อดังมาค้นพบเข้าในช่วงทศวรรษที่ 1920s และให้คำนิยมว่าเป็นวรรณกรรมสำคัญ นับแต่นั้นมา *โมบิดิก* ก็ได้รับการยกย่องให้เป็นวรรณกรรมเอกของอเมริกา ควบคู่ไปกับบทกวีของ วอล์ท วิทแมน กวีเอกชาวอเมริกันผู้มีชีวิตอยู่ร่วมสมัยกับเมลวิลล์ นักวิจารณ์วรรณกรรมชื่อดัง ศ.แฮโรลด์ บลูม ให้ความเห็นว่า *โมบิดิก* เป็น "มหากาพย์ร้อยแก้ว" (epic prose) ประจำชาติอเมริกา และเป็นหนังสือนิยายที่ดีที่สุดจากปลายปากกาของนักเขียนอเมริกันตราบจนปัจจุบัน  

## แหล่งข้อมูลอื่น
* Moby-Dick ที่ โครงการกูเตนเบิร์ก
* Moby-Dick; or, The White Whale ฉบับออนไลน์

หมวดหมู่:งานเขียนของเฮอร์มัน เมลวิลล์
หมวดหมู่:วรรณกรรมภาษาอังกฤษ
หมวดหมู่:ตัวละครในบันเทิงคดีที่อยู่ใต้ทะเล